open-index/open-wikipedia-markdown huggingface dataset:
Bhaiyaa

***Bhaiyaa*** é un filme indio de 1961 en lingua magahi dirixido por Phani Majumdar.

## Personaxes 
* Tarun Bose como Parmanand
* Vijaya Choudhury como Bindu
* Gopal como Murli
* Helen como Cantante no aniversario do fillo de Murli
* Padma Khanna como Chandra Hariram Prasad
* Shubha Khote como rapaza fermosa
* Achala Sachdev como Maya
* Bhagwan Sinha
* Lata Sinha como Kamla
* Ramayan Tiwari como Gulati

## Véxase tamén 
### Ligazóns externas 
*
Adrian Sherwood

**Adrian Maxwell Sherwood**, nado o 20 de xaneiro de 1958 en Londres, é un produtor musical inglés especializado en música dub. Sherwood ten un distintivo estilo de produción baseado na aplicación de efectos e técnicas de mestura dub noutras formas de música electrónica ou música popular. Traballou cunha gran variedade de artistas de reggae ademais de facelo cos músicos Keith LeBlanc, Doug Wimbish e Skip McDonald. Sherwood remesturou temas de Coldcut, Depeche Mode, The Woodentops, Primal Scream, Pop Will Eat Itself, Sinéad O'Connor e Skinny Puppy. No seu papel de produtor musical traballou con varios selos discográficos; porén, a súa discográfica máis coñecida é On-U Sound Records, que creou en 1979. Sherwood foi membro da banda Tackhead. Segundo el, padece acusia conxénita que lle impide discriminar tons, e céntrase en facer sons e ruídos en vez de melodía.

## Notas
Makibefo

***Makibefo*** é un filme malgaxe de 1999 en branco e negro escrito e dirixido por Alexander Abela. O director rodou o filme preto da vila de Faux Cap, Madagascar, cun único asistente técnico. Agás o narrador, que fala en lingua inglesa, tódolos papeis son interpretados por membros do pobo antandroy en lingua malgaxe (poucos dos cales viran anteriormente un filme) que recrearon unha historia amplamente improvisada baseada na obra de William Shakespeare *Macbeth*.

## Personaxes 
* Martin Zia como Makibefo 
* Neoliny Dety como Valy Makibefo 
* Jean-Félix como Danikany 
* Bien Rasoanan Tenaina como Malikomy 
* Jean-Noël como Makidofy		
* Randina Arthur como Bakoua
* Boniface como Kidoure 
* Victor Raobelina como o doutor bruxo
* Gilbert Laumord como o conta contos

## Notas 
## Véxase tamén 
### Ligazóns externas 
* 
* Ficha en AllMovie
Teobaldo I de Bar

**Teobaldo I de Bar**, nado ao redor de 1158 e finado o 13 de febreiro de 1214, foi conde de Bar de 1190 a 1214 e conde de Luxemburgo de 1197 a 1214. Era fillo de Reinaldo II de Bar e Inés de Champaña. 

## Traxectoria 
Segundo fillo do conde de Bar, pertenceu pola súa nai á liñaxe dos Teobaldos de Champaña, unha rama enfrontada co Ducado de Lorena a nivel local, e dentro do reino o centro dunha liga de oposición ao rei de Francia Filipe Augusto. 

Recibiu en principio as os señoríos de Briey e Stenay no reino de Francia. Participa co seu irmán Henrique I na terceira cruzada e converteuse en Conde de Bar cando este morreu no asedio de San Xoán de Acre (1191). 

De volta a Europa, dedícase a aumentar o seu poder territorial, polos seus parentescos e os seus matrimonios. O seu terceiro matrimonio, en 1197, permitiulle adquirir Luxemburgo. Atópase á fronte dun inmenso conxunto territorial entre Francia e o Sacro Imperio Romano Xermánico. Erixiuse en árbitro local e en 1202 o duque de Lorena Simón II asinou un tratado para garantir que se respectasen os seus últimos desexos en relación coa súa sucesión. A cambio, Teobaldo recibiu a soberanía feudal do condado de Vaudémont que lle cedeu o duque de Lorena. 

En 1211, foi a Occitania para loitar contra os cátaros, pero desaprobou a cabalgada de Simón IV de Montfort ao condado de Foix, e non o seguiu ata o Quercy, rompendo así a cruzada. 

Morreu en 1214, pouco antes da batalla de Bouvines. O seu territorio dividiuse en dous, o Barrois e as súas dependencias pasaron ao seu fillo e Luxemburgo foi a Waleran IV de Limburgo, que casou coa súa viúva. 

### Devanceiros 
### Matrimonios e fillos 
Casou en primeiras nupcias en 1176 con Laureta de Loon (m. 1190), filla de Lois I, conde de Loon e de Rieneck, e de Inés de Metz, coa que tivo a: 
* Inés (m. 1226), casou en 1189 con Federico II (m. 1213), duque de Lorena.
Casou en segundas nupcias en 1189 con Isabel (1189 - 1211), filla de Guido de Brienne, conde de Bar-sur-Seine e Isabel de Chacenay, da cal tivo a: 
* Henrique II (1190 - 1239), conde de Bar.
* Inés, casada con Hugo de Châtillon (m. 1248), conde de Saint-Pol e Blois.
* Margarida, casada en 1221 con Henrique III, conde de Salm (1191 - 1228), e despois con Henrique de Dampierre (m. 1259).
O matrimonio foi anulado en 1195 e casou finalmente en terceiras nupcias en 1197 con Ermesinda I de Luxemburgo (1186-1247), condesa de Luxemburgo, filla de Henrique IV, conde de Luxemburgo e de Namur, e de Inés de Gueldre. Tiveron a: 
* Reinaldo, señor de Briey, morto antes de 1214.
* unha filla, morta en 1214. 
* Isabel (m. 1262), casada con Waleran de Limburgo (m. 1242), señor de Monschau.
* Margarida, casada con Hugo III († 1243), conde de Vaudémont, e despois con Henrique de Blois, que foi o rexente do condado de Vaudémont.

## Notas 
## Véxase tamén 
### Bibliografía
*
Naqoyqatsi

***Naqoyqatsi***, tamén coñecido como ***Naqoyqatsi: Life as War***, é un filme estadounidense de 2002 dirixido por Godfrey Reggio e editado por Jon Kane, coa música composta por Philip Glass. É o terceiro e derradeiro filme da triloxía Qatsi.

## Notas 
## Véxase tamén 
### Ligazóns externas 
* 
* Ficha en AllMovie
Alan P. Peterson

**Alan P. Peterson** é un ornitólogo e taxónomo estadounidense. 

## Traxectoria 
Alan P. Peterson é o editor da base de datos taxonómica de referencia *on line* ***Zoonomen***, baseada na taxonomía de Sibley-Ahlquist, resultante do traballo de Sibley e Monroe.

Peterson adoito é citado polo Sistema Integrado de Información Taxonómica (*Integrated Taxonomic Information System*, ITIS) como un experto.

## Notas 
## Véxase tamén 
### Outros artigos 
* Sistema Integrado de Información Taxonómica

### Ligazóns externas 
* Zoonomen .
Murder the Mountains

***Murder the Mountains*** é o segundo álbum de estudio da banda estadounidense de stoner metal Red Fang, publicado o 12 de abril de 2011 a través do selo Relapse Records. Foron editados vídeos musicais para as cancións "Wires" e "Hank Is Dead".

## Listaxe de cancións 
Todos os temas escritos por Red Fang, agás onde se indique.

## Notas
Simshar

***Simshar*** é un filme maltés de 2014 dirixido por Rebecca Cremona. Foi escollido como candidato de Malta para o Óscar ó mellor filme en lingua non inglesa na 87ª edición dos premios, mais finalmente non foi nomeado. Foi a primeira vez que Malta presentou un filme neste galardón. O filme conta a historia do incidente de Simshar.

## Personaxes 
* Lotfi Abdelli como Simon
* Jimi Busuttil como Karmenu
* Sékouba Doucouré como Moussa
* Chrysander Agius como John
* Adrian Farrugia como Theo
* Clare Agius como Sharin
* Mark Mifsud como Alex

## Notas 
## Véxase tamén 
### Outros artigos 
* Filmes de Malta propostos ó Óscar ó mellor filme internacional
* Filmes propostos ó mellor filme internacional na 87ª edición dos Óscar
### Ligazóns externas 
*
Choejongbyeonggi Hwal

***Choejongbyeonggi Hwal*** (en ) é un filme surcoreano de 2011 dirixido por Kim Han-min. Está protagonizado por Park Hae-il, Ryu Seung-ryong e Moon Chae-won. A historia está ambientada na segunda invasión manchú de Corea, e conta como un arqueiro arrisca a súa vida para salvar á súa irmá da escravitude baixo o control do príncipe Dorgon da dinastía Qing.

## Personaxes 
* Park Hae-il como Choi Nam-yi 
* Moon Chae-won como Choi Ja-in 
* Kim Mu-yeol como Kim Seo-goon 
* Ryu Seung-ryong como Jyuushinta 
* Park Ki-woong como Dorgon
* Ryohei Otani como Nogami 
* Kim Ku-taek como Gang-du 
* Lee Han-wi como Gab-yong 
* Lee Geung-young como Kim Mu-seon 
* Kang Eun-jin como Eun-yi
* Lee Seung-joon como Wan-han
* Lee Jae-gu como Hoo-man
* Park No-shik como Jang-soon
* Lee David como Nam-yi novo
* Jeon Min-seo como Ja-in de nova
* Yoon Dong-hwan como Choi Pyeong-ryung

## Notas 
## Véxase tamén 
### Ligazóns externas 
*
Stadio Sergio Lanfranchi

O **Stadio Sergio Lanfranchi**, antes coñecido como *Stadio XXV Aprile*, é un estadio de rugby situado na cidade italiana de Parma (Emilia-Romaña). O estadio é utilizado actualmente polo Zebre, equipo profesional que compite no Pro14, unha das competicións máis importantes do rugby, a cal agrupa equipos de Escocia, Gales, Irlanda, Italia e Suráfrica. O estadio ten capacidade para 5.000 espectadores. 

## Véxase tamén 
### Outros artigos 
* Zebre
* Rugby Parma

### Ligazóns externas 
* Sitio web oficial
Kili Poyi

***Kili Poyi*** (en ) é un filme indio de 2013 en lingua malaiala dirixido por Vinay Govind. Está protagonizado por Asif Ali, Aju Varghese, Sampath Raj, Raveendran e Sreejith Ravi. Foi producido por SJM Entertainments e escrito por Joseph Kurian, Vivek Ranjit e Vinay Govind. Conta coa música e os temas de Rahul Raj.

## Personaxes 
* Asif Ali como Chacko
* Aju Varghese como Hari
* Sampath Raj como Rana 
* Raveendran como Disco Douglas
* Sreejith Ravi como SI Alex Peter 
* Joju George como Tony 
* Mridul Nair como IBM
* Chemban Vinod Jose como Smuggler
* Vijay Babu como Pandey
* Sandra Thomas como Radhika
* Samata Agarwal como Jomol

## Notas 
## Véxase tamén 
### Ligazóns externas 
*
Savages

**Savages** é unha banda inglesa de post-punk formada no ano 2011 en Londres. O seu álbum de estrea, *Silence Yourself*, foi editado o 6 de maio de 2013 a través do selo Matador Records. O disco chegou ao número 19 da lista británica de álbums en maio de 2013 e foi aclamado pola crítica. Tamén chegou ao número 5 das listas irlandesa e británica de álbums independentes, e ao 13 na estadounidense *Billboard Independent Albums*. O segundo álbum da banda, *Adore Life*, foi editado o 22 de xaneiro de 2016. Os dous traballos foron nomeados para o Mercury Prize, en 2013 e 2016 respectivamente.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Kurmanjan Datka

***Kurmanjan Datka*** (en ) é un filme épico kirguiz de 2014 dirixido por Sadyk Sher-Niyaz. Foi escollido como o candidato kirguiz para o Óscar ó mellor filme en lingua non inglesa na 87ª edición dos premios, mais finalmente non foi nomeado.

## Personaxes 
* Elina Abai Kyzy como Kurmanjan Datka
* Nasira Mambetov como Kurmanjan Datka de maior
* Aziz Muradillayev como Alymbek Datka
* Adilet Usubaliyev como Kamchybek
* Dildorbek Rahmonov como ancián uzbeko

## Notas 
## Véxase tamén 
### Outros artigos 
* Filmes de Kirguizistán propostos ó Óscar ó mellor filme internacional
* Filmes propostos ó mellor filme internacional na 87ª edición dos Óscar
### Ligazóns externas 
*
Samsara (filme de 2001)

***Samsara*** é un filme independente de 2001 coproducido entre a India, Alemaña, Italia, Francia e Suíza que foi dirixido por Pan Nalin. O filme conta a historia dun monxe budista e a súa procura da iluminación. Está protagonizado por Shawn Ku no papel do monxe Tashi, e Christy Chung como Pema.

*Samsara* foi galardoado co "Premio da Audiencia" ó filme máis popular na 51ª edición do Festival Internacional de Cinema de Melbourne, entre outros galardóns noutros festivais, e entrou entre os dez primeiros filmes máis vistos en Italia e Francia ese ano.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
The Spirit of the Beehive

**The Spirit of the Beehive** é unha banda estadounidense de indie rock procedente de Filadelfia, Pensilvania. A banda está liderada polo guitarrista Zach Schwartz, antigo membro de Glocca Morra. Ata a data leva publicados cinco álbums de estudio: *The Spirit of the Beehive* (2014), *Pleasure Suck* (2017), *Hypnic Jerks* (2018), *Entertainment, Death* (2021), e ''You'll Have to Lose Something* (2024), ademais dos EPs *You Are Arrived (But You've Been Cheated)* (2015) e *i'm so lucky* (2023).

O seu nome procede da película española dirixida por Víctor Erice *El espíritu de la colmena''.

## Discografía 
### Álbums 
### EPs 
## Notas 
## Véxase tamén 
### Ligazóns externas 
* Bandcamp da banda
Dakan

***Dakan*** é un filme franco-guineano de 1997 escrito e dirixido por Mohamed Camara. Estreouse no Festival Internacional de Cinema de Cannes en 1997. Conta a historia de dous mozos que deben lidar co amor que senten entre eles, e foi descrito como o primeiro filme de África occidental en abordar o tema da homosexualidade.

## Elenco 
* Mohamed Camara
* Cécile Bois
* Mamady Mory Camara
* Koumba Diakite
* Aboucar Touré
* Kade Seck

## Véxase tamén 
### Bibliografía 
*
*
*
*
*
### Ligazóns externas 
* 
* Ficha en AllMovie
The Seduction of Kansas

***The Seduction of Kansas*** é o segundo álbum de estudio da banda estadounidense de [[]] Priests, publicado o 5 de abril de 2019 a través do selo Sister Polygon Records.

O álbum recibiu maioritariamente críticas positivas, loubando a crítica do álbum ao capitalismo e ás políticas estadounidenses, ademais das súas eclécticas influencias como a música gospel, a música disco e o art punk. Outras recensións menos favorables lamentaron a calidade da produción do álbum e a vaguedade das pistas.

## Listaxe de cancións 
## Notas
Harishchandrachi Factory

***Harishchandrachi Factory*** (en , que quere dicir a "Factoría de Harishchandra") é un filme indio de 2009 en lingua marathi dirixido por Paresh Mokashi. Conta as dificultades de Dadasaheb Phalke na rodaxe de *Raja Harishchandra* en 1913, a primeira longametraxe da India, que supuxo o nacemento do cinema da India.

Foi escollido como candidato da India para o Óscar ó mellor filme internacional na 82ª edición dos premios, mais finalmente non foi nomeado.

## Personaxes 
* Nandu Madhav como Dadasaheb Phalke
* Vibhavari Deshpande como Saraswati Phalke
* Mohit Gokhale como Bhalchandra Phalke
* Atharva Karve como Mahadev Phalke
* Vivek Gore como D. D. Dabke
* Mayur Khandge como Anna Salunke
* Sandeep Pathak como Trymbak B. Telang
* Bhalchandra Kadam como Deaf and dumb

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
*
Nebesnye zheny lugovykh mari

***Nebesnye zheny lugovykh mari*** (en , en ) é un filme ruso de 2012 dirixido por Aleksei Fedorchenko. O filme foi rodado en lingua mari e conta 23 relatos diferentes baseados no folclore do pobo mari. Cada unha desas historias representa unha visión específica á sexualidade dos "derradeiros pagáns auténticos de Europa". En vista diso, o filme foi considerado como un "Decamerón" mari.

## Elenco 
* Yuliya Aug
* Yana Esipovich
* Vasiliy Domrachyov
* Darya Ekamasova
* Olga Dobrina
* Yana Troyanova
* Olga Degtyaryova
* Aleksandr Ivashkevich
* Yana Sekste

## Notas 
## Véxase tamén 
### Ligazóns externas 
*
Eidee Kadaida

***Eidee Kadaida*** (en ) é un filme indio de 2014 en lingua meitei dirixido por O. Gautam e producido por Bigyani Hidangmayum. Foi distribuído por Nilahari Films. Está protagonizado por Gokul Athokpam, Abenao Elangbam e Leishangthem Tonthoi.

## Sinopse 
O filme narra a historia dunha moza chamada Lakhi (interpretada por Abenao) cuxos desexos sempre son esmagados polo destino. Gokul Athokpam interpreta o obxecto de desexo de Lakhi.

## Personaxes 
* Gokul Athokpam
* Abenao Elangbam como Lakhi
* Leishangthem Tonthoi como nai de Lakhi
* Indu como avoa de Lakhi
* Venus como irmán máis novo de Lakhi
* Idhou
* Thasana
* Surjit Saikhom
* Pakhangba
* Baby Rainy
Wend Kuuni

***Wend Kuuni*** é un filme de 1982 producido en Burkina Faso e dirixido e escrito por Gaston Kaboré. Foi seguido coa continuación *Buud Yam*, estrado en 1997.

## Personaxes 
* Serge Yanogo como Wendkouni
* Rosine Yanogo como Pognere
* Joseph Nikiema como Tinga
* Colette Kaboré como Lale
* Simone Tapsoba como Koudbila
* Yaya Wima como Bila
* Martine Ouedraogo como Timpoko
* Boucare Ouedraogo como Razougou

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Janet Weiss

**Janet Lee Weiss**, nada o 24 de setembro de 1965, é unha batería estadounidense coñecida por ser antiga membro da banda Sleater-Kinney e por tocar no presente en Quasi. Tamén foi batería en Stephen Malkmus and the Jicks, deixando o grupo despois do álbum  *Mirror Traffic*, e contribuíu no cuaro disco de The Shins, *Port of Morrow* (2012). Weiss tamén foi a batería do supergrupo Wild Flag.

Weiss está moi ben considerada como batería; a revista *Stylus Magazine* listouna en 2007 no número 48 da súa lista dos 50 mellores baterías de rock, mentres que en 2014 *LA Weekly* colocouna no posto 12 do seu *top 20*. En 2016 a *Rolling Stone* listouna no número 90 na lista dos 100 mellores baterías de rock e pop, e en 2018 *NME* púxoa no 25 da súa lista dos mellores 32 baterías de rock.

## Notas
Hans Georg Stehlin

**Hans Georg Stehlin**, nado en Basilea o 13 de xaneiro de 1870 e finado na mesma cidade o 18 de decembro de 1941, foi un xeólogo suízo especializado en paleontoloxía.

## Traxectoria 
Despois de obter en 1893 o doutoramento en Zooloxía na Universidade de Basilea, Stehlin especializouse na paleontoloxía dos vertebrados, especialmente nos mamíferos do cenozoico. Publicou numerosos artigos científicos sobre os primates e os ungulados. 

Foi xefe do Departamento de Osteoloxía do Museo de Historia Natural de Basilea e, desde 1920 até a súa morte en 1941, presidente da comisión do Museo (e, polo tanto, director).
Recolectou moitos mamíferos fósiles do terciario en Francia, por exemplo, en Senèze, en Auvergne. 

En 1910 Stehlin cuñou o termo *Gran Ruptura* para referirse á extinción masiva na que se desapareceron numerosos organismos, especialmente mamíferos de Europa, que ocorreu hai 33,9 millóns de anos e que marca o final do eoceno, é dicir, o límite entre o eoceno e o oligoceno.

Entre os seus colaboradores en Basilea estaba Samuel Schaub (que foi o seu sucesor no Museo).

## Distincións 
Stehlin foi honrado polo seu compatriota o zoólogo Ehrenfried Schenkel que lle deu, en 1901, o seu nome ao lagarto canario *Gallotia stehlini*.

## Notas 
## Véxase tamén 
### Bibliografía 
* Schenkel, Ehrenfried (1901): "Achter Nachtrag zum Katalog der herpetologischen Sammlung des Basler Museums". *Verhandlungen der Naturforschenden Gesellschaft in Basel* **13**: 142-199. (*Lacerta galloti* var. *stehlini*, new variation, p. 187).
* Le Tensorer, Jean-Marie (1988): *Le Paléolithique en Suisse*. Grenoble: FranciaJérôme Millon. ISBN 978-2-8413-7063-4-

### Ligazóns externas 
*
*Stehlin, H. G. (1903). "Die Säugetiere des schweizerischen Eocaens: critischer Catalog der Materialien". Artigo de Stehlin sobre algúns mamíferos do eoceno.
Buud Yam

***Buud Yam*** é un filme de 1997 producido en Burkina Faso dirixido por Gaston Kaboré e rodado en lingua mossi. É a secuela de *Wend Kuuni*. No ano 2001, era o filme africano máis popular xamais feito en Burkina Faso.

O significado do título non está claro: *buud* pode traducirse como "devanceiros" e "descendentes", mentres que *yam* pode referirse a "espírito" ou "intelixencia". Foi traducido como *Soul of the Group* ou "Alma do grupo".

## Personaxes 
* Colette Kaboré como Lalle
* Amssatou Maïga como Pughneere
* Sévérine Oueddouda como Komkeita
* Boureima Ouedraogo como Razugu
* Augustine Yameogo como Aunt
* Serge Yanogo como Wend Kuuni

## Notas 
## Véxase tamén 
### Ligazóns externas 
* 
* Ficha en AllMovie
Samba Traoré

***Samba Traoré*** é un filme de 1992 rodado en lingua mossi e dirixido por Idrissa Ouedraogo. É unha coprodución entre Burkina Faso, Francia e Suráfrica. Estreouse na 43ª edición do Festival Internacional de Cinema de Berlín, onde gañou o Oso de Prata.

## Notas 
## Véxase tamén 
### Ligazóns externas 
*
Goodbye Bread

***Goodbye Bread*** é o cuarto álbum de estudio do músico estadounidense de garage rock Ty Segall, publicado o 20 de xuño de 2011 a través do selo Drag City. Pitchfork puxo ao disco no número 31 na súa lista dos mellores álbums de 2011. O álbum presentou un estilo máis melódico e remirado que os seus anteriores traballos máis orientados cara ao rock. Porén, aínda hai efectos de distorsión como o fuzz e o overdrive en temas como "My Head Explodes" e "Where Your Head Goes".

Aínda que só se publicou un sinxelo do álbum ("I Can't Feel It"), rodáronse tres vídeos musicais para "Goodbye Bread", "Where Your Head Goes" e "You Make the Sun Fry".

## Listaxe de cancións 
## Notas
Dig (comando)

**dig** (*Domain Information Groper*) é un comando utilizado na xestión de redes para facer peticións a servidores DNS. Úsase nos sistemas operativos con núcleo Linux, aínda que tamén é posíbel executalo nos sistemas Windows. A sintaxe máis utilizada (pódense engadir ou quitar parámetros) é:

`dig @IP dominio tipo`

onde @IP é a IP do servidor DNS ao que se lle fai a consulta, dominio é o dominio sobre o que se solicita a información e tipo é o tipo de consulta. Por exemplo, se solicitamos información sobre «gl.wikipedia.org» obtemos:

```ini
$ dig gl.wikipedia.org

 ; > DiG 9.3.2 > gl.wikipedia.org
 ;; global options:  printcmd
 ;; Got answer:
 ;; ->>HEADER<<- opcode: QUERY, status: NOERROR, id: 56546
 ;; flags: qr rd ra; QUERY: 1, ANSWER: 3, AUTHORITY: 0, ADDITIONAL: 0

 ;; QUESTION SECTION:
 ;gl.wikipedia.org.              IN      A

 ;; ANSWER SECTION:
 gl.wikipedia.org.       1288    IN      CNAME   rr.wikimedia.org.
 rr.wikimedia.org.       593     IN      CNAME   rr.knams.wikimedia.org.
 rr.knams.wikimedia.org. 3593    IN      A       145.97.39.155

 ;; Query time: 55 msec
 ;; SERVER: 212.185.252.73#53(212.185.252.73)
 ;; WHEN: Wed Mar 14 17:09:47 2007
 ;; MSG SIZE  rcvd: 100
```

## Notas
1895 (filme)

***1895*** (en ) é un filme taiwanés de 2008 dirixido por Hung Chih-yu. Baséase na invasión xaponesa de Taiwán do ano 1895, con énfase nos loitadores Hakka e as súas familias. O filme tivo un orzamento de arredor de 2&nbsp;000&nbsp;000 de dólares. Estreouse o 7 de novembro de 2008, e foi o filme taiwanés de maior recadación dese ano.

## Notas 
## Véxase tamén 
### Ligazóns externas 
*
Todo vai ben

**Todo vai ben** é o segundo álbum da banda galega de rock Zënzar.

Foi publicado en 2001.
## Produción 
Foi un disco autoproducido e gravado nos estudios Fussion de Javier Abreu en Vigo entre decembro do 2000 e febreiro de 2001. Incluíu 12 temas novos e unha regravación da canción "E ti que pensas". 

Colaboraron no disco o gaiteiro Xan, dos Papaqueixos, e o regueifeiro O Caruncho en "Todos me queren"; e Rómulo Sanjurjo dos Diplomáticos de Monte Alto tocando o acordeón en "A banda do coche encarnado", un "narcocorrido" ambientado en Galicia.

## Cancións 
## Compoñentes 
* Xosé Bocixa (voz).
* Manuel Silveira (guitarra).
* Mario Grela (guitarra).
* Tabe (baixo).
* Manuel García (batería)

## Notas 
## Véxase tamén 
### Ligazóns externas 
* Ficha do disco en Discogs.
* Ficha do disco no BandCamp de Zénzar.
Galactolípido

miniatura|Estrutura química xeral dun monogalactosil diacilglicerol (MGDG), un tipo frecuente de  galactolípido. R1 e R2 son cadeas graxas.
Os **galactolípidos** son un tipo de glicolípidos cuxo azucre é a galactosa. Diferéncianse dos glicosfingolípidos en que non teñen nitróxeno na súa composición.

Son a parte principal dos lípidos de membrana das plantas, nas cales substitúen os fosfolípidos para conservar o fosfato para outros procesos esenciais. A membrana dos cloroplastos contén unha elevada cantidade de monogalactosildiacilglicerol (MGDG) e digalactosildiacilglicerol (DGDG).

Probablemente exercen un papel directo na fotosíntese, xa que se atoparon nas estruturas obtidas por raios X dos complexos fotosintéticos.

Os galactolípidos están máis biodispoñibles que os ácidos graxos e presentan unha actividade antiinflamatoria mediada por COX. O fraccionamento bioguiado de follas de espinaca (*Spinacia oleracea*) revelou que os galactolípidos de ácido alfa-linolénico (18:3, n-3) eran responsables dos efectos inhibitorios sobre a activación do virus de Epstein-Barr (EBV) inducida por promotor de tumores. Recentemente, demostrouse que este mesmo galactolípido, o 1,2-di-O-α-linolenoil-3-O-α-D-galactopiranosil-*sn*-glicerol, pode ser importante para a actividade antiinflamatoria da *Rosa canina*, unha planta medicinal con efectos documentados sobre enfermidades inflamatorias como a artrite.  

O galactoesfingolípido galactocerebrósido (GalC) e o seu derivado sulfatado sulfátido está tamén presente en abundancia (xunto cun pequeno grupo de proteínas) na mielina, a membrana arredor dos axóns no sistema nervioso dos vertebrados.

Son os galactolípidos, en vez dos florotaninos, os que actúan como disuasorios dos herbívoros na alga *Fucus vesiculosus* contra os ourizos de mar *Arbacia punctulata*.

## Notas
Paulinella

***Paulinella*** é un xénero que comprende unhas nove especies de ameboides acuáticos.

Os seus membros máis famosos son as tres especies fotosintéticas *P. chromatophora*, *P. micropora* e *P. longichromatophora*, as dúas primeiras formas de auga doce e a terceira mariña, que recentemente (en termos evolutivos) captaron unha cianobacteria como endosimbionte. Este plastidio denomínase ás veces 'cianela' ou cromatóforo. Considérase que o evento endosimbiótico aconteceu hai uns 90–140 millóns de anos nunha especie bacteriana que diverxeu hai uns 500 millóns de anos a partir dalgunas cianobacterias coñecidas. Isto é sorprendente, porque os cloroplastos de todos os demais eucariotas fotosintéticos coñecidos derivan en última instancia dun só endosimbionte cianobacteriano, que foi captado probablemente hai uns mil millóns de anos por un arqueplastidiano ancestral (e seguidamente adoptado por outros grupos eucariotas, en ulteriores eventos endosimbióticos). O simbionte de *P. chromatophora* foi relacionado coas cianobacterias *Prochlorococcus* e *Synechococcus* (irmáns do grupo que consta dos membros vivos deses dous xéneros). Outros xenes dexeneraron debido ao chamado trinquete de Muller (acumulacións de mutacións nocivas debido ao illamento xenético e probablemente foron substituídos por xenes doutros microbios por transferencia horizontal de xenes). Os xenes nucleares de *P. chromatophora* (as rexións non modificadas polo simbionte) están máis estreitamente relacionadas co heterótrofo *P. ovalis*. *P. ovalis* tamén ten polo menos dous xenes de tipo cianobacteriano, que foron probablemente integrados nos seus xenomas por transferencia horizontal de xenes desde a súa presa cianobacteriana. Xenes similares puideron facer que as especies fotosintéticas estivesen preequipadas para aceptar o cromatóforo.

## Notas
Silu (filme)

***Silu*** (en ) é un filme nepalés de 1987 dirixido por Pradeep Rimal. É o primeiro filme rodado en lingua newari. O filme describe a dor de separación dunha parella de Katmandú após que a muller fose secuestrada durante unha peregrinación no Himalaia, así como o sufrimento do seu marido que persegue ós seus captores.

## Personaxes 
* Jay Shrestha como Hira
* Nabina Shrestha como Tuyu Maicha
* Madan Krishna Shrestha como Aashnara Mama
* Hari Bansha Acharya como Harinara Baidhya

## Notas 
## Véxase tamén 
### Ligazóns externas 
*
Sunflower Bean

**Sunflower Bean** é unha banda estadounidense de rock procedente de Glen Head, Nova York e Brooklyn fundada no ano 2013. O grupo está composto por Julia Cumming (baixo e voz principal), Nick Kivlen (guitarra principal e voz) e Jacob Faber (batería). A banda publicou dous álbums ata a data, *Human Ceremony* (Fat Possum Records, 2016) e *Twentytwo in Blue* (Mom + Pop Music, 2018).

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
O Ornitólogo

***O Ornitólogo*** é un filme de 2016 dirixido por João Pedro Rodrigues. É unha coprodución entre Portugal, o Brasil e Francia. Está protagonizado por Paul Hamy no papel de Fernando, un ornitólogo que estuda cegoñas negras en Portugal, e que é arrastrado a unha serie de incidentes paralelos coa vida de Santo Antonio de Padua.

O director João Pedro Rodriguez describiu o filme como “unha apropiación intencionalmente transgresora e blasfema da vida do santo.”

## Personaxes 
* Paul Hamy como Fernando
* Xelo Cagiao como Jesus / Thomas (o irmán de Jesus)
* João Pedro Rodrigues como Anthony
* Han Wen como Fei 
* Chan Suan como Lin
* Juliane Elting como cazador loiro
* Flora Bulcão como cazador 1
* Isabelle Puntel como cazador 2
* Alexandre Alverca, André Freitas, David Silva Pereira, Gil Mendes Da Silva, Miguel Ângelo Marujo, Nuno Santos, Ricardo Jorge como caretos

## Notas 
## Véxase tamén 
### Ligazóns externas 
*
Soongava

***Soongava*** (en ) é un filme nepalés de 2012 escrito e dirixido por Subarna Thapa. É o primeiro filme nepalés de temática lesbiana. O filme foi escollido como candidato nepalés para o Óscar ó mellor filme en lingua non inglesa na 86ª edición dos premios, mais finalmente non foi nomeado.

## Personaxes 
* Saugat Malla como Milan
* Deeya Maskey como Diya
* Nisha Adhikari como Kiran

## Notas 
## Véxase tamén 
### Outros artigos 
* Filmes do Nepal propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
*
Tender Prey

***Tender Prey*** é o quinto álbum de estudio da banda australiana de rock Nick Cave and the Bad Seeds, publicado o 19 de setembro de 1988 a través do selo Mute Records. Producido por Flood, o disco foi gravado en varias sesións durante catro meses en Berlín Occidental, onde a banda estaba baseada no momento do lanzamento, e Londres, e foi dedicado ao actor brasileiro Fernando Ramos da Silva.

## Listaxe de cancións 
## Notas
Beneath the Eyrie

***Beneath the Eyrie*** é o sétimo álbum de estudo da banda  de rock alternativo Pixies, publicado o 13 de setembro de 2019 a través do selo Infectious Music. Producido por Tom Dalgety e precedido polos sinxelos "On Graveyard Hill" e "Catfish Kate", o disco foi gravado nos Dreamland Recording Studios, unha igrexa reconvertida no estado de Nova York. A banda viuse influenciada polo ambiente gótico durante o proceso de escritura e gravación, dicindo o guitarrista e vocalista Black Francis: "Quería mesturarme co mundo espiritual, coa vida e a morte e coa paisaxe mística e máis surrealista".

## Gravación e lanzamento 
O álbum foi producido por Tom Dalgety, que anteriormente traballara coa banda no seu traballo de 2016 *Head Carrier*. O seu lanzamento foi precedido polo sinxelo principal "On Graveyard Hill" o 3 de xuño de 2019, seguido do segundo sinxelo "Catfish Kate" o 6 de agosto.

O título do álbum (que se podería traducir como "debaixo do niño") inspirouse nun niño de aguia descuberto na parte traseira da igrexa convertida na que a banda estaba gravando: "Había unha antiga vía do tren da década de 1800 cuberta de maleza. Cando camiñas ata a vía do tren podes albiscar un niño de aguia xigante, un niño de aguia calva. É enorme, todo un espectáculo".

### Promoción 
Antes do álbum, a serie de 12 episodios ''It's a Pixies Podcast* (titulada orixinalmente *Past Is Prologue*), presentada por Tony Fletcher, comezou a publicarse o 27 de xuño, detallando a gravación de cada canción.

A banda planeou unha xira mundial de promoción con concertos en Europa, América do Norte e Australasia durante o resto de 2019 e en 2020. Nos concertos de Australasia a banda interpretaría *Come On Pilgrim* e *Surfer Rosa'' na súa totalidade. Porén, gran parte dos concertos foron cancelados debido á pandemia de COVID-19.

## Listaxe de cancións 
## Notas
Life, Above All

***Life, Above All*** é un filme surafricano de 2010 dirixido por Oliver Schmitz. Estreouse na sección Un Certain Regard do Festival Internacional de Cinema de Cannes de 2010. O filme foi escollido como candidato de Suráfrica ó Óscar ó mellor filme en lingua non inglesa na 83ª edición dos premios e chegou a clasificarse na lista curta anunciada en xaneiro de 2011. O filme foi adaptado a partir da novela de 2004 de ''Chanda's Secrets'' escrita por Allan Stratton.

## Personaxes 
* Khomotso Manyaka como Chanda Kabelo
* Keaobaka Makanyane como Esther Macholo
* Harriet Lenabe como Mrs. Tafa (acreditado como Harriet Manamela)
* Lerato Mvelase como Lillian
* Tinah Mnumzana como tía Lizbet
* Aubrey Poolo como Jonah
* Mapaseka Mathebe como Iris
* Thato Kgaladi como Soly
* Kgomotso Ditshweni como Dudu
* Rami Chuene como tía Ruth

## Notas 
## Véxase tamén 
### Outros artigos 
* Filmes de Suráfrica propostos ó Óscar ó mellor filme internacional
* Filmes propostos ó mellor filme internacional na 83ª edición dos Óscar

### Ligazóns externas 
* 
* Ficha en RottenTomatoes
Marshawn Powell

**Marshawn Powell**, nado o 5 de xaneiro de 1990 en Newport News, Virxinia, é un xogador profesional de baloncesto estadounidense. Formado na universidade de Arkansas, cunha altura de 2,01 m xoga na posición de ala-pivote. Actualmente xoga para o Leite Río Breogán.

## Traxectoria 
### Clubs 
*  Arkansas Razorbacks (NCAA, 2009−2013)
*  Ferro-ZNTU (USL, 2013–2014)
*  Pieno žvaigždės (LKL, 2014)
*  De' Longhi Treviso (Serie A2, 2014−2016)
*  s.Oliver Würzburg (BBL, 2016–2017)
*  Viola Reggio Calabria (Serie A2, 2017)
*  Poderosa Montegranaro (Serie A2, 2017−2018)
*  A.P.U. Udine (Serie A2, 2018−2019)
*  Hamburg Towers (BBL, 2019)
*  CB Breogán (LEB, 2019− )

## Notas 
## Véxase tamén 
### Ligazóns externas 
* Perfil en eurobasket.com
Hamburg Towers

O **Hamburg Towers** é un equipo profesional de baloncesto alemán con sede na cidade de Hamburgo. O club actualmente xoga na Basketball Bundesliga, a máxima categoría do baloncesto xermano. Fundado en 2013, desde 2014 xoga os seus partidos como local no Edel-optics.de Arena, pavillón con capacidade para 3&nbsp;400 espectadores.

## Historia 
Desde a quebra do BCJ Hamburg en 2020, Hamburgo non contaba con ningún equipo profesional de baloncesto. Para remediar esta situación, en febreiro de 2013 o ex-xogador Pascal Roller e o empresario Wolfgang Sahm anunciaron os seus plans para a creación dun novo equipo para levar de volta á cidade este deporte a nivel profesional. O obxectivo orixinal do club era obter os dereitos deportivos dun club da Basketball Bundesliga, a máxima categoría do baloncesto do país. Con todo, non foi posíbel e o equipo inscribiuse para a temporada 2014−15 na ProA, a segunda división.

O club debutou na ProA o 28 de setembro de 2014, nun encontro como local que gañou por 66−65 ante os Gießen 46ers. Na súa tempada de debut, o equipo terminou oitavo na clasificación. Na seguinte temporada, a 2015−16, os Towers tiveron a asistencia media máis alta de todos os clubs ProA con 3.047 por xogo. Na temporada 2018−19, o equipo hamburgués terminou a temporada regular en cuarto lugar, o que lle permitiu disputar as eliminatoiras polo ascenso. Despois de derrotar o 30 de abril aos favoritos Chemnitz Niners en semifinais, o equipo ascendeu ao Basketball Bundesliga. Xa nas finais, o equipo consegue o título despois de derrotar aos Nürnberg Falcons. 

### Temporadas 
## Xogadores 
### Destacados 
* Adin Vrabac
* Beau Beech
* Heiko Schaffartzik
* Jorge Gutiérrez
* Justus Hollatz
* Louis Olinde
* Marvin Ogunsipe
* Michael Carrera
* René Kindzeka
* Yannick Franke
* Maik-Kalev Kotsar

## Adestradores 
* Hamed Attarbashi (2014−2018)
* Benka Barloschky (2018)
* Mike Taylor (2018−2020)
* Pedro Calles (2020−presente)

## Notas 
## Véxase tamén 
### Ligazóns externas 
* Sitio web oficial
Istòria d'Adrian

'''''Istòria d'Adrian''''' é un filme francés de 1980 rodado en lingua occitana escrito, dirixido e producido por Jean-Pierre Denis. Estreouse na sección da Semana Internacional da Crítica no Festival Internacional de Cinema de Cannes de 1980 onde gañou a Caméra d'Or.

## Personaxes 
* Bernard Sautereau como o mozo Adrian 
* Serge Dominique como o adulto Adrian 
* Marcelle Dessalles como a nai
* Pierre Dienade como o pai
* Jean-Paul Geneste como Roger 
* Marie-Claude Kergoat como Shepherdess
* Christian Murat como o irmán
* Odette Peytoureau como a avoa
* Nadine Reynaud como Marguerite

## Notas 
## Véxase tamén 
### Ligazóns externas 
*
The Big Moon

**The Big Moon** é unha banda inglesa de indie rock formada en Londres no ano 2014 por Juliette Jackson. O seu álbum de estrea, *Love in the 4th Dimension*, foi publicado o día 6 de abril de 2017, contendo varios sinxelos anteriormente editados no seu EP *The Road*. O álbum entrou na lista curta do prestixioso Mercury Prize en 2017. A banda está fichada polo selo Fiction Records e ten xirado internacionalmente. O grupo foi o abreconcertos da xira dos Pixies polo Reino Unido e Irlanda no ano 2019.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
I, I

***I, I*** (estilizado como ***i,i*** e proninciado como "I and I") é o cuarto álbum de estudio da banda estadounidense de indie folk Bon Iver, publicado o 9 de agosto de 2019 a través do selo Jagjaguwar. Foi editado lanzando as cancións unha a unha cada hora, estando a intro só dispoñible no subreddit de fans de Bon Iver ata o 9 de agosto, cando o álbum foi lanzado en todos os servizos, cunha edición física lanzada o 30 de agosto. O álbum foi precedido polos sinxelos "Hey, Ma" e "U (Man Like)", e os temas "Faith" e "Jelmore" foron publicados xunto coa reserva do disco. *I, I* ten contribucións de James Blake, Aaron Dessner, Bruce Hornsby, Moses Sumney e Channy Leaneagh, entre outros.

A publicación en liña *Pitchfork Media* situouno no posto 16 da súa lista dos 50 mellores álbums do ano 2019.

## Listaxe de cancións 
## Notas
From Her to Eternity

***From Her to Eternity*** é o primeiro álbum de estudio da banda australiana de rock Nick Cave and the Bad Seeds, publicado o 18 de xuño de 1984 a través do selo Mute Records. Producido por Flood e a propia banda, o título do disco é un xogo de palabras co da novela de James Jones *From Here to Eternity*.

## Listaxe de cancións
Crime de Alcàsser

Coñécese como **crime de Alcàsser** ó secuestro, violación, tortura e asasinato de Míriam, Toñi e Desirée, tres adolescentes de catorce e quince anos do concello valenciano de Alcàsser, España. Ó xuízo derivado deste crime coñécese como **caso** **Alcàsser**.

As adolescentes desapareceron a noite do venres 13 de novembro de 1992, cando se dirixían facendo autoestop a unha discoteca da veciña localidade de Picassent onde se celebraba unha festa do seu instituto. A procura das coñecidas como «nenas de Alcàsser» tivo unha forte repercusión nos medios de comunicación nacionais. O 27 de xaneiro de 1993, setenta e cinco días despois da súa desaparición, dous apicultores atoparon os cadáveres semienterrados nunha fosa no barranco da Romana, unha paraxe de difícil acceso achegado ó pantano de Tous. O achado dos corpos e o coñecemento posterior das vexacións ás que foron sometidas conmocionaron profundamente á sociedade.

As investigacións policiais apuntaron a que o triplo crime foi cometido por dous delincuentes comúns: Antonio Anglés e Miguel Ricart, de 26 e 23 anos respectivamente. O primeiro, considerado o presunto autor material dos feitos, fuxiu no mesmo momento no que as forzas de seguridade procederon á súa localización. Aínda que a procura foi incesante, Antonio Anglés aínda se atopa en paradoiro descoñecido. En troques, Miguel Ricart foi detido, xulgado e condenado a 170 anos de prisión nun xuízo moi mediatizado, dos que só cumpriu 21 antes de ser posto en liberdade.

A instrución do caso foi duramente cuestionada por algúns dos pais das nenas que, de maneira alternativa, desenvolveron unha teoría da conspiración. Segundo esta, a versión oficial era unha tapadeira para encubrir os verdadeiros criminais: un grupo de políticos e empresarios poderosos involucrados na produción de vídeos "snuff". Arraigou con forza no imaxinario colectivo da sociedade española grazas á súa intensa exposición dos medios.

## Notas
Laros

A dos **laros**  (***Lari***) é unha suborde de aves acuáticas da orde dos caradriformes que comprende as gaivotas, os papamerdas, os carráns, os rincópidos, as alcas e os glareólidos.

En xeral os membros desta suborde son aves de tamaño de madiano a grande, máis adaptadas ao voo que as limícolas, coas que comparten orde. A maioría son aves acuáticas que viven no mar ou en zonas húmidas, aínda que en inverno algunhas poden afastarse da costa dirixíndose ao interior continental. Porén, hai excepcións, como as especies do xénero *Cursorius*, que viven en estepas e desertos.

## Taxonomía 
### Descrición 
A suborde foi descrita en 1891 polo zoólogo inglés, especializado en ornitoloxía, Richard Bowdler Sharpe.

### Etimioloxía 
O nome científico *Lari*, é o plural do nome do seu xénero tipo, *Larus*.

### Familias 
* *Laridae*
* *Rhynchopidae*
* *Sternidae*
* *Alcidae*
* *Stercorariidae*
* *Glareolidae*
* *Dromadidae*

### Notas Taxonómicas 
Até hau poucos anos os álcidos non estaban incluídos nos laros, pero foron incluídos de acordo con investigacións recentes. 

## Galería de imaxes 

Larus-fuscus-taxbox.jpg|*Larus fuscus*unha gaivota 
Storkjove.1.jpg|*Stercorarius skua*un papamerdas
Sterna caspiaPCCA20031225-0908B.jpg|*Hydroprogne caspia*un carrán
Alca torda Caithness, Scotland.jpg|*Alca torda*un arao

## Notas 
## Véxase tamén 
### Bibliografía 
* del Hoyo, J., Elliott, A. & Sargatal, J. (1996): *Handbook of the Birds of the World, vol. 3: Hoatzin to Auks*. Barcelona: Lynx Edicions. ISBN 978-84-8733-420-7.
* del Hoyo, J., Collar, N. J., Christie, D. A., Elliott, A. & Fishpool, L. D. C. (2014): *HBW and BirdLife International Illustrated Checklist of the Birds of the World. Volume 1: Non-passerines*. Barcelona, España / Cambridge, UK: BirdLife International / Lynx Edicions. ISBN 978-84-9655-394-1.
* Paton, Tara A. & Baker, Allan J. (2006): "Sequences from 14 mitochondrial genes provide a well-supported phylogeny of the Charadriiform birds congruent with the nuclear RAG-1 tree". *Molecular Phylogenetics and Evolution* **39** (3): 657–667. 
* Paton, T. A.; Baker, A. J.; Groth, J. G. & Barrowclough, G. F. (2003): "RAG-1 sequences resolve phylogenetic relationships within charadriiform birds". *Molecular Phylogenetics and Evolution* **29**: 268-278.

### Outros artigos 
* Caradriformes
Lista de presidentes de Etiopía

Esta é unha **lista de presidentes de Etiopía** e tamén unha lista de **xefes de Estado** despois da caída do Imperio Etíope en 1974. 

Ata 1974, os xefes de Estado do Imperio Etíope eran emperadores ou rexentes. Dende o golpe de estado do Derg que levou á caída do Imperio en setembro de 1974 ata marzo de 1975, o Derg considerou ao príncipe herdeiro Asfaw Wossen (máis tarde chamado Amha Selassie) como *xefe de estado* nominal, mais este non aceptou o cargo. Durante este tempo, os presidentes do Derg, os líderes da Derg, foron considerados xefes de Estado en funcións. Despois do 21 de marzo de 1975, a xunta militar do Derg tomou o control plenamente. Ata que se creou a República Democrática Popular de Etiopía en 1987, aínda dominada polas figuras do Derg, os presidentes do Derg son considerados xefes de Estado, pero non presidentes. Despois da caída do Derg e do establecemento do goberno de transición de Etiopía en 1991, o primeiro presidente inmediato (Meles Zenawi) é considerado presidente interino. 

Desde a creación formal do cargo de presidente en 1987, houbo seis presidentes oficiais. O presidente é o xefe de Estado de Etiopía. O actual presidente é Taye Atske Selassie, que tamén é a primeira muller presidenta de Etiopía, elixida o 7 de outubro de 2024 polos membros da Asemblea Parlamentaria Federal.

## Lista 
Na lista, os presidentes do Derg considéranse xefes de Estado, pero non presidentes. Consecuentemente, a numeración comeza co primeiro establecemento do cargo de presidente de Etiopía en 1987. 

## Notas 
## Véxase tamén 
### Outros artigos 
* Emperador de Etiopía
* Presidente de Etiopía 
* Primeiro ministro de Etiopía

### Ligazóns externas 
*Homes de Estado do Mundo - Etiopía .
Your Funeral... My Trial

***Your Funeral... My Trial*** é o cuarto álbum de estudio da banda australiana de post-punk Nick Cave and the Bad Seeds, publicado o 3 de novembro de 1986 a través do selo Mute Records. O disco foi orixinalmente editado como un EP dobre. O álbum foi lanzado en CD cunha orde de cancións distinta e o tema extra "Scum". Durante ese período da súa vida Cave era adicto á heroína, un feito quizais evidenciado pola melancolía e o ánimo desesperado deste álbum.

## Listaxe de cancións 
## Notas
Kicking Against the Pricks

***Kicking Against the Pricks*** é o terceiro álbum de estudio da banda australiana de post-punk Nick Cave and the Bad Seeds, publicado o 18 de agosto de 1986 a través do selo Mute Records. O disco é unha colección de versións de cancións doutros artistas.

## Listaxe de cancións 
## Notas
The Firstborn Is Dead

***The Firstborn Is Dead*** é o segundo álbum de estudio da banda australiana de post-punk Nick Cave and the Bad Seeds, publicado o 3 de xuño de 1985 a través do selo Mute Records. Neste disco o cantante Nick Cave continúa coa súa fascinación co sur dos Estados Unidos, coas súas referencias a Elvis Presley e a bluesmen como Blind Lemon Jefferson.

O álbum gravouse nos Hansa Studios de Berlín. Cave despois dixo deste traballo, "Berlín ofreceunos a liberdade e o ánimo para facer o que quixésemos. Vivíramos en Londres durante tres anos e semallaba que se sacabas a cabeza fóra da caixa a xente apresurábase a metercha novamente. Particularmente se eras australiano. Cando chegamos a Berlín era todo o contrario. A xente víanos como unha especie de forza e non como una especie de artistas novatos".

## Listaxe de cancións 
## Notas
María Vilas

O nome **María Vilas** pode referirse a:

* **María Vilas Liñares** (Santiago de Compostela 1984), política galega de Ciudadanos, deputada no Congreso dos Deputados, en 2019, durante dous meses.
* **María Vilas Vidal** (Ribeira 1996), nadadora galega.
Transferencia de protóns intramolecular en estado excitado

A **transferencia de protóns intramolecular en estado excitado** (nas súas siglas en inglés ESIPT) é un proceso no cal moléculas fotoexcitadas relaxan a súa enerxía por medio de tautomerización por transferencia de protóns. Algúns tipos de moléculas poderían ter diferentes tautómeros de mínima enerxía en distintos estados electrónicos, e se a estrutura molecular do tautómero de mínima enerxía no estado excitado é de xeometría de transferencia de protóns entre átomos veciños, pode ocorrer a transferencia de electróns en estado excitado. A tautomerización adoita ser unha tautomería ceto-enol. 

## Notas
Flavonol

[miniatura|200px|Esqueleto dun flavonol no que se indican os números dos [substituíntes.]]
Os **flavonois** son unha clase de flavonoides que teñen un esqueleto de 3-hidroxiflavona (nome da IUPAC: 3-hidroxi-2-fenilcromen-4-ona). A diversidade destes compostos depende das diferentes posicións que ocupan os grupos OH fenólicos. Son diferentes dos flavanois (con "a"), como a catequina, outra clase de flavonoides.

Os flavonois están presentes nunha ampla variedade de froitas e verduras. Nas poboacións occidentais, a inxesta diaria estimada de flavonois é de 20 a 50&nbsp;mg ao día. A inxesta individual varía dependendo do tipo de dieta consumida.

Nos flavonois (e glicósidos) o fenómeno da fluorescencia dual (debido á transferencia de protóns intramolecular en estado excitado - ou ESIPT, polas súas siglas en inglés -) é inducido pola tautomería destes compostos e podería contribuír á protección ultravioleta das plantas e á cor das flores.

Ademais de ser un subtipo de flavonoides, suxeriuse nun estudo feito sobre o zume de arandos que os flavonois desempeñan un papel, xunto coas proantocianidinas, na capacidade do zume de bloquear a adhesión bacteriana, demostrada pola compresión das fimbrias da bacteria *E. coli* no tracto urinario, que reduce grandemente a capacidade desas bacterias de quedaren fixas no lugar e iniciar unha infección. As aglicona de flavonol en plantas son potentes antioxidantes que serven para protexer a planta das especies reactivas do oxixeno.

## Flavonois 
## Flavonol glicósidos 
## Interaccións con fármacos 
Os flavonoides teñen efectos sobre a actividade de CYP (P450). Os flavonois son inhibitores de CYP2C9 e CYP3A4, que son encimas que metabolizan a maioría dos fármacos no corpo.

## Notas 
## Véxase tamén
Mask

***Mask*** é o segundo álbum de estudio da banda inglesa de post-punk Bauhaus, publicado en outubro de 1981 a través do selo Beggars Banquet Records.

## Listaxe de cancións 
## Notas
Schlagenheim

***Schlagenheim*** é o primeiro álbum de estudio da banda inglesa de rock Black Midi, publicado o 21 de xuño de 2019 a través do selo Rough Trade Records. O grupo gravou a meirande parte do traballo en cinco días co produtor Dan Carey no seu estudio no sur de Londres. O disco tamén chegou ao número 43 da lista británica de álbums.

## Listaxe de cancións 
## Notas